wickkiey/tamil-wikipedia-markdown huggingface dataset:
# அகாமனிசிய பாரசீக சிங்க ரைடன்

**அகாமனிசிய பாரசீக  சிங்க ரைடன்** (பாரசீகத்தில்: "تکوک شیر غران") என்பது அகாமனிசியக் காலத்திய பண்டைய கலைப் பொருள் ஆகும்.  
ரைடன் என்பது பானங்களை அருந்த பயன்படுத்தப்படும் ஒரு வகை கோப்பையாகும். இது விலங்குகளின் முக வடிவத்தைக் கொண்ட கூம்பு வடிவ கொள்கலனாக இருந்தது. இவை பண்டைய மத்திய கிழக்கு ஆசியவிலும், கிரேக்கத்திலும் பயன்பாட்டில் இருந்துள்ளன.  

பண்டைய பாரசீகர்கள் (ஈரானியர்கள்) பயன்படுத்திய பாத்திரத்தின் அடியில் விலங்கின் முகத்தைக் கொண்டதாக இதை அமைத்தனர்; பிற்காலத்தில் கிமு 550-இல் அதாவது அகாமனிசியப் பேரரசினர் காலத்தில், பொதுவாக விலங்கின் முகமானது ரைடனின் முன்புறத்தில் அமைந்திருப்பதாக, பாத்திரத்திற்கு 90 பாகை கோணத்தில் செங்குத்தாக வடிவமைக்கப்பட்டது.  

இந்த ரைடனானது கி.மு. 500 இல் உருவாக்கப்பட்டதாக கணிக்கப்பட்டுள்ளது. இதன் உயரமானது 6.7 அங்குலம் (17 செ.மீ ) கொண்டதாக, முற்றிலும் தங்கத்தால் செய்யப்பட்டுள்ளது. இதன் பல்வேறு பாகங்கள் தனித்தனியாகச் செய்யப்பட்டு ஒன்றாக பற்றவைக்கப்பட்டு இணைக்கப்பட்டுள்ளன. ஆனால் இதெல்லாம் வெளியே தெரியாத அளவுக்கு செய் நேர்த்தியுடன் இது உருவாக்கப்பட்டுள்ளது. இந்த ரைடனில் ஊற்றப்பட்ட பானத்தை ஒரு மிடரு அருந்தினால்கூட மிகப்பெரிய ஆற்றல் கிடைக்கும் என்று அக்காலத்திய மக்கள் நம்பினர்.  

இந்த சிங்கத் தலைப் பாத்திரமானது 1954 ஆம் ஆண்டு பாரசீகத்தின் தென்மேற்குப் பகுதியான ஈலாம் எனுமிடத்தில், பிளெட்சர் ஃபண்ட் என்பவரால் கண்டுபிடிக்கப்பட்டது. தற்போது இந்த ரைடனானது நியூயார்க்கில் உள்ள மெட்ரோபொலிட்டன் அருங்காட்சியகத்தில் உள்ளது .
# கலிபோர்னியம்(III) பாலிபோரேட்டு


போரேட்டு அயனிகளுடன் கலிபோர்னியம் சகப்பிணைப்பால் பிணைந்திருப்பதால் கலிபோர்னியம் பாலிபோரேட்டு ஓர் அசாதரமான சேர்மமாகக் கருதப்படுகிறது. இலந்தனைடு வரிசைத் தனிமங்கள் போல கலிபோர்னியமும் உயர் அயனித்தன்மையைக் கொண்டிருக்கும் எதிர்பார்க்கப்பட்ட்து. பாலிபோரேட்டு எதிர்மின் அயனி முனைவுறும் தன்மையும் நெகிழ்ச்சியடையும் தன்மையும் கோண்டிருக்கிறது. கலிபோர்னியத்தின் 5f, 6d, 7s, மற்றும் 7p ஆர்பிட்டல்கள் அனைத்தும் பிணைப்பில் பங்கேற்கின்றன, பெரும்பாலான இணைதிறன் எலக்ட்ரான்கள் 5f ஆர்பிட்டலில் உள்ளன. குறிப்பிட்த்தக்க (2⁄3) பின்ன எலக்ட்ரான் 6d ஆர்பிட்டலிலும், சிறிய பின்ன எலக்ட்ரான்கள் 7s மற்றும் 7p ஆர்பிட்டல்களிலும் உள்ளன Most valence electrons are in the 5f orbital, and a significant fraction in the 6d orbital, and smaller fractions of one electron are in the 7s and 7p orbitals..  

## தயாரிப்பு

ஓர் உயரழுத்தக் கொப்பரையில் நீரில் கரைத்த கலிபோர்னியம்(III) குளோரைடு கரைசலுடன் அதிக அளவு போரிக் அமிலத்தைச் சேர்த்து 240 பாகை செல்சியசு வெப்பநிலையில் ஒரு வாரத்திற்கு வைத்திருந்தால் கலிபோர்னியம்(III) பாலிபோரேட்டு உருவாகிறது, பின்னர் இதை மூன்று தினங்களுக்கு அறை வெப்பநிலைக்கு குளிரவைக்க வேண்டும்ம் மிகையான போரிக் அமிலம் தண்ணீரில் கரைந்து நீரில் கரையாத போரேட்டு படிகங்கள் உருவாகின்றன.  

## பண்புகள்

கலிபோர்னியம்(III) பாலிபோரேட்டு திண்மம் 365 அல்லது 420 நானோமீட்டர் அலைநீள புறவூதா ஒளியில் 525 நானோமீட்டர் அலைநீள பச்சை நிற ஒளிர்தலுக்கு உட்படுகிறது. 546 நானோமீட்டர் அலைநீள பச்சை ஒளியால் தூண்டப்பட்டு 1020 நானோமீட்டர் அகச்சிவப்பு ஒளிர்வுக்கு அருகில் கட்புலனுக்கு தெரிவதில்லை.  

## முன்பாதுகாப்பு

கலிபோர்னியம் பாலிபோரேட்டு ஓர் அபாயகரமான சேர்மமாகும். ஏனெனில் கலிபோர்னியமும் அதன் சகோதரத் தனிமம் கியூரியமும் கதிரியக்கத் தன்மை கொண்டவையாகும். இவற்றுக்கிடையில் இத்தனிமங்கள் ஆல்ஃபா துகள், காமா கதிர், நியூட்ரான்கள் போன்றவற்றை உமிழ்கின்றன.
# திம்மம்மா ஆலமரம்


**திம்மம்மா ஆலமரம்** அல்லது **திம்மமாமா மரிமானு** (**Thimmamma Marrimanu**; தெலுங்கு: తిమ్మమ్మ మర్రిమాను) என்பது ஆந்திரப் பிரதேசத்தின் அனந்தபூர் மாவட்டத்தில் உள்ள கதிரி நகரில் இருந்து 25 கிலோமீட்டரில் தொலைவில் உள்ள ஒரு பெரிய *ஆல மரமாகும்*. தெலுங்கு மொழியில், "மர்ரி என்பது ஆல் என்பதையும் மானு என்பது மரத்தையும் குறிக்கும் சொல்லாகும். இந்த மரத்தின் மேல் பரப்பானது கொண்டுள்ளது. இது 1989 ஆம் ஆண்டின் *கின்னஸ்* உலக சாதனைகள் புத்தகத்தில் உலகின் மிகப் பெரிய மரமாக பதிவு செய்யப்பட்டது. திம்மம்மா ஆலமரம் அனைத்து தர்ம சமயத்தினராலும் புனிதமாகக் கருதப்பட்டுத் தொழப்படுகிறது.  

## தொன்மம்

இந்த மரம் குறித்த தகவலாக கூறப்படுவது என்னவென்றால், செட்டிபலிஜா தம்பதியரான சென்னக்க வெங்கடப்பா, மங்கம்மா ஆகியோருக்கு பொ.ஊ. 1394இல் திம்மம்மா என்ற ஒரு மகள் பிறந்தார். இவரை பால வீரைய்யா என்பவருக்குத் திருமணம் செய்துவைத்தனர். பாலவீரைய்யா 1434இல் இறந்தார். இதையடுத்து திம்மம்மா உடன்கட்டை ஏறினார். இவர் உடன்கட்டை ஏறிய இடத்தில் இந்த மரம் வளர்ந்துள்ளது என நம்பப்படுகிறது.  

## சாதனைப் பதிவு

இந்த மரத்தை முதன் முதலில் கவனித்து, உலகின் கவனத்திற்கு கொண்டுவந்தவர் சத்யநாராயண ஐயர் என்பவராவார். கர்நாடகத்தின், பெஙுகளூரைச் சேர்ந்த ஒரு பத்திரிகையாளர், ஒளிப்படக் கலைஞராவார். இவரே பின்னர் *கின்னஸ் உலக சாதனை பதிவில்* இந்த மரத்தைப் பதிவுசெய்ய அனைத்து முயற்சிகளையும் மேற்கொண்டார். இவருடைய பெயரும் இந்த சாதனைப் புத்தகத்தில் சேர்க்கப்பட்டுள்ளது.  

திம்மம்மா மர்ரியாம்மா மரம் குறித்து பிபிசி தொடரான 'தி ட்ரீ ஸ்பிரிட்ஸ்' (29 ஆகஸ்ட் 2017) தெடரின் இரண்டாம் பாகத்தில் விவரிக்கப்பட்டது.
# அத்திப்பாடி



**அத்திப்பாடி** (ATHIPPADI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது ஊத்தங்கரையில் இருந்து 20 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 70 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 372 வீடுகள் உள்ளன. கிராமத்தின் மொத்த மக்கள் தொகையானது 1,484 ஆகும். இதில் ஆண்கள் எண்ணிக்கை 755, பெண்களின் எண்ணிக்கை 729 என உள்ளது.  

## மேற்கோள்
# படப்பள்ளி



**படப்பள்ளி** (BADAPPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 47 கிலோமீட்டர் தொலைவிலும், மாநிலத் தலைநகரான சென்னையில் இருந்து 246 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 437 வீடுகள் உள்ளன. கிராமத்தின் மொத்த மக்கள் தொகை 1543 பேர் ஆவர். இதில் ஆண்கள் எண்ணிக்கை 820, பெண்களின் எண்ணிக்கை 723 ஆக அமைகிறது. மக்களின் கல்வியறிவு வீதம் 64.9% என உள்ளது. இது தமிழ்நாட்டின் சராசரி எழுத்தறிவு வீதமான 80.09 % ஐ விடக்குறைவு ஆகும்.  

## ஊரில் உள்ள கோயில்கள்
- படப்பள்ளி
## மேற்கோள்
# டாக்டர் தருமாம்பாள் அம்மையார் நினைவு விதவை மறுமண நிதியுதவித் திட்டம்

**டாக்டர் தர்மாம்பாள் அம்மையார் நினைவு விதவை மறுமண நிதியுதவித் திட்டம்**, என்பது தமிழ்நாட்டின் கைப்பெண்களின் மறுமணத்தை ஊக்குவிக்கும் திருமண உதவித் திட்டமாகும். இத்திட்டத்திற்கு டாக்டர் தர்மாம்பாள் நினைவாக, பெயரிடப்பட்டு தமிழக அரசால் நடைமுறைப்படுத்தப்பட்டுவருகிறது.  

இத்திட்டத்தில் கணவனை இழந்த பெண்ணிற்கு நடக்கும் திருமணத்துக்கு உதவி தொகை வழங்கப்படும். பெண்ணின் வயது 20 ஆக இருக்க வேண்டும். மணமகனுக்கு இது முதல் திருமணமாகவும், அவருக்கு வயது 40க்கு மிகாமல் இருக்கவேண்டும் குடும்ப ஆண்டு வருமான வரம்பு இல்லை.  

உதவித்தொகைக்கான விண்ணப்பத்துடன் கைம்பெண் சான்று, மறுமணம் செய்ததற்கான திருமண அழைப்பிதழ், மணமகன், மனமகள் ஆகிய இருவரின் வயதுச் சான்றுகள், பள்ளி அல்லது கல்லூரி அல்லது பாலிடெக்னிக் மாற்றுச் சான்றிதழ் மற்றும் மதிப்பெண் பட்டியல் நகல் ஆகியவைகளை இணைத்து, திருமணம் முடிந்த நாளிலிருந்து ஆறு மாதங்களுக்குள் திருமண உதவித்தொகைக்கான விண்ணப்பத்தை மாவட்ட சமூகநல அலுவலர், அலுவலகத்திற்கு அனுப்பவேண்டும்.  

## திருமண உதவித் தொகையும், தகுதிகளும்
- **திட்டம் 1**: கல்வித் தகுதி ஏதுமில்லை. இவர்களுக்கு 25,000 ரூபாய் வழங்கப்படும். இதில் மின்னணு பரிமாற்ற சேவை மூலமாக ரூபாய் 15,000 தொகையும், ரூபாய் 10,000 தேசிய சேமிப்புப் பத்திரமாகவும், தாலிக்கு 8 கிராம் தங்க நாணயம் வழகப்படும்.

- **திட்டம் 2**: பட்டதாரிகள் எனில் கல்லூரியிலோ அல்லது தொலை தூரக்கல்வி மூலமோ அல்லது அரசால் அங்கீகரிக்கப்பட்ட திறந்தவெளி பல்கலைக் கழகங்களிலோ படித்து தேர்ச்சி பெற்றிருக்க வேண்டும். பட்டயப் படிப்பு (Diploma Holders) எனில் தமிழக அரசின் தொழில்நுட்ப கல்வி இயக்குனரகத்தால் அங்கீகரிக்கப்பட்ட கல்வி நிறுவனங்களில் படித்து தேர்ச்சி பெற்றிருத்தல் வேண்டும். இவர்களுக்கு ரூபாய் 50,000 வழங்கப்படும். இதில் மின்னணு பரிமாற்ற சேவை மூலமாக ரூபாய் 30,000 தொகையும், 20.000 தேசிய சேமிப்புப் பத்திரமாக வழங்கப்படும். மற்றும் 8 கிராம் தங்க நாணயம் வழங்கப்படும்.
# சார்ச்சிக்கைட்டு



**சார்ச்சிக்கைட்டு** *(Zharchikhite*) என்பது AlF(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இதுவோர் ஆலைடு வகைக் கனிமம் என்று வகைப்படுத்தப்படுகிறது. அலுமினியம் என்ற தனிமத்தின் ஐதராக்சில் புளோரைடு என்றும் இது விவரிக்கப்படுகிறது. நிறமற்ற ஒளிபுகும் படிகங்களாக சார்ச்சிக்கைட்டு படிகமாகிறது. 1968 ஆம் ஆண்டில் கண்டறியப்பட்ட இக்கனிமம் அது கண்டுபிடிக்கப்பட்ட இடத்தின் அடிப்படையில் பெயரிடப்பட்டுள்ளது. உருசியாவில் உள்ள பர்யாத்தியா குடியரசின் சார்ச்சிக்கைட்டு படிவுகளில் இக்கனிமம் முதன்முதலில் கண்டறியப்பட்டது.
# ரோசென்பெர்கைட்டு

**ரோசென்பெர்கைட்டு** (*Rosenbergite*) என்பது AlF<sub>3</sub>•3H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கதிரியக்கப் பண்பு இல்லாத இக்கனிமம் ஓர் ஆலைடு வகைக் கனிமம் என்று வகைப்படுத்தப்படுகிறது.  

இக்கனிமம் நிறமற்று காணப்படுகிறது. நாற்கோணம் முதல் இரட்டைக்கூர்நுனி கோபுரம் வரையிலான வடிவங்களில் இது படிகமாகிறது. அமெரிக்காவைச் சேர்ந்த புவி வேதியியல் வல்லுநரான பிலிப் இ ரோசென்பெர்க் என்பவர் முதன்முதலில் கண்டுபிடித்த காரணத்தால் இப்பெயர் பெற்றது. மத்திய இத்தாலியின் டசுக்கனியென்ற நிர்வாக அலகிலுள்ள செல்டைன் சுரங்கத்திலும், அந்தாட்டிக்கா கண்டத்தின் ரோசு தீவிலுள்ள எரிபசு மலையிலும் ரோசென்பெர்கைட்டு கிடைக்கிறது. மோவின் அளவுகோல் கடினத் தன்மை மதிப்பு 3 முதல் 3.5 வரை இருக்கும் எனவும் மதிப்பிடப்பட்டுள்ளது.
# மெரியெட்டைட்டு



**மெரியெட்டைட்டு** (*Mereheadite*) என்பது Pb<sub>47</sub>Cl<sub>25</sub>(OH)<sub>13</sub>O<sub>24</sub>(CO<sub>3</sub>)(BO<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரியவகை ஆக்சிகுளோரைடு கனிமம் என்று இதை வகைப்படுத்துகிறார்கள். ஐக்கிய இராச்சியத்தின் சோமர்செட்டு மாகானத்திலுள்ள கிரான்மோர் கிராமத்திலுள்ள மெரியெட்டு கல்குவாரியில் மெந்திப்பைட்டு கனிமத்துடன் சேர்ந்து இக்கனிமம் காணப்படுகிறது. மெரியெட்டைட்டு கனிமத்தின் பல மாதிரிகள் பெரும்பாலும் கால்சைட்டு, மெந்திப்பைட்டு அல்லது செருசைட்டு கனிமங்களுடன் சேர்ந்து காணப்படுகிறது. இளமஞ்சள் அல்லது ஆரஞ்சு நிறத்திலுள்ள சிமிசைட்டு கனிமத்துடன் சேர்ந்தும் மெரியெட்டைட்டு காணப்படுவதாக அறியப்படுகிறது. கால்சைட்டு அல்லது மெந்திப்பைட்டு கனிமத்தின் மேல் சிறிய கொப்புளங்களாக சிமிசைட்டு காணப்படுகிறது. குறிப்பாக மெரியெட்டைட்டு கனிமம் விளிம்புகளில் காணப்படுவதால் இதன்மீது இத்தகைய சிமிசைட்டு கொப்புளங்கள் காணப்படுவதில்லை.
# அபுல் ஹசன் அலி ஹஸனி நத்வி


**அபுல் ஹஸன் அலி ஹஸனி நத்வி** (24 நவம்பர் 1914 - 31 டிசம்பர் 1999) (பிரியமாக *அலி மியான்*) என்பவர் ஒரு இந்திய இஸ்லாமிய அறிஞரும், பல்வேறு மொழிகளில் ஐம்பதுக்கு மேற்பட்ட புத்தகங்கள் எழுதிய ஓர் எழுத்தாளரும் ஆவார். இவர் மறுமலர்ச்சி இயக்கத்தின் ஒரு தத்துவவாதியாவார்.  

## கல்வி
இவர் நவம்பர், 1914 ஆம் ஆண்டு பிறந்தார். இவர் இந்தியாவின், உத்திரப் பிரதேசம் மாநிலம், ராய்பெரேலியிலுள்ள தகியாவில் உள்ள தனது வீட்டில் ஆரம்பகால கல்வி பயின்றார். இவரது தாயார் தனது ஆரம்ப பயிற்சியை குர்ஆனிய ஆய்வுகளில் ஆரம்பித்தார். பின்னர் அவர் அரபு, பாரசீகம் மற்றும் உருது மொழிகளில் முறையாக கல்வி கற்க ஆரம்பித்தார்.  

அவரது தந்தை ஹக்கீம் சய்யத் அப்துல் ஹை, நுஸ்ஹதுல் கவாதிர்(5000க்கும் மேற்பட்ட இறையிலாளர்கள் மற்றும் துணை கண்டத்தின் நீதிபதிகள் ஆகியோரின் வாழ்க்கை குறிப்புகள்) என்னும் அரபு கலைக்களஞ்சியத்தை எட்டு பாகங்களாக எழுதினார்.  

நத்வி லக்னோவில் உள்ள தாருல் உலூம் நத்வதுல் உலமா-வில் தனது மேற்படிப்பை  
படித்தார்.  

## எழுத்துக்கள்
அபுல் ஹாசன் அலி நத்வி முதன்மையாக அரபு மொழியிலும், உருது மொழியிலும் எழுதினார். மேலும் வரலாறு, இறையியல் மற்றும் வாழ்க்கை வரலாறு, மற்றும் ஆயிரக்கணக்கில் கருத்தரங்குகள், கட்டுரைகள் மற்றும் பதிவு செய்யப்பட்ட உரைகள் மற்றும் ஐம்பது புத்தகங்களை எழுதினார்.  

1950 இல் அவருடைய புத்தகம் 'மா தா ஹசிரல் ஆலம் பி இன்ஹிதாதில் முஸ்லிமீன் (முஸ்லிம்களின் வீழ்ச்சியால் உலகம் இழந்ததென்ன) என்கிற புத்தகம் பெரும் பரபரப்பை ஏற்படுத்தியது.  

## விருதகள் மற்றும் மரியாதைகள்
- 1962ல் ஆரம்பிக்கப்பட்ட உலக முஸ்லிம் லீகிற்கு முதல் அமர்வு செயலாளராக இருந்துள்ளார்.
- 1980ல் மன்னர் பைசல் விருது
- 1980ல் ஆக்ஸ்போர்ட் இஸ்லாமிய மையத்தின் தலைவர்.
- 1984ல் இஸ்லாமிய இலக்கிய சங்கத்தின் தலைவர்.
- 1999ல் ஐக்கிய அரபு அமீரகத்தின் ஷேய்க் முஹம்மது அவர்களால் நிறுவப்பட்ட 'இஸ்லாமிய ஆளுமை'க்கான விருது வழங்கப்பட்டது

## காபாவை அணுகுதல்
1951ஆம் ஆண்டு,தன்னுடைய இரண்டாவது ஹஜ்ஜின் போது,அவருக்காக காபா(இஸ்லாமிய புனிதஸ்தலத்தில் அமைந்துள்ள கட்டிடம்)வின் கதவுகள் இரண்டு நாட்கள் திறந்திருந்தது.மேலும் அபுல் ஹஸன் அலி நத்வி விரும்மும் நபரை உள் அழைத்துச் செல்ல அனுமதி இருந்தது.அவர் தனது புனிதையாத்திரையின் போது எப்போது வேண்டும்மானாலும் காபாவிற்குள்ளே நுழைய அனுமதி வழங்கப்பட்டது.  

## மரணம்
இவர் திசம்பர் 31, 1999 ஆம் ஆண்டு இந்தியாவில், ராய்பெரேலியில் தன்னுடைய 85ஆவது வயதில் இறந்தார்.
# ஜான் பெவ்ரோ



**ஜான் பெவ்ரோ** (*Jon Favreau*, பிறப்பு: அக்டோபர் 19, 1966 ) என்பவர் அமெரிக்கா நாட்டு திரைப்பட இயக்குநர், தயாரிப்பாளர், திரைக்கதை ஆசிரியர் மற்றும் நடிகர் ஆவார். இவர் 1993ஆம் ஆண்டு ரூடி என்ற திரைப்படத்தின் மூலம் தன்னை ஒரு சிறந்த நடிகராக வெளிக்காட்டினார். அதை தொடர்ந்து ஸ்விங்கர்ஸ் (1996), டேர்டெவில் (2003), பிரேக் அப் (2006), செஃப் (2014) போன்ற திரைப்படங்களில் நடித்துள்ளார். எல்ஃப் (2003), அயன் மேன் 1 (2008), அயன் மேன் 2 (2010), தி ஜங்கிள் புக் (2016) மற்றும் லயன் கிங் (2019) போன்ற திரைப்படங்களை இயக்கியுள்ளார்.  

இவர் அயன் மேன் 1 (2008) என்ற திரைப்பட தொடரில் மார்வெல் திரைப் பிரபஞ்ச கதாபாத்திரமான கப்பி கோகன் என்ற கதாபாத்திரத்தில் நடித்துள்ளார். இதை தொடர்ந்து அவெஞ்சர்ஸ் திரைப்பட தொடர்களான அவெஞ்சர்ஸ்: ஏஜ் ஆஃப் அல்ட்ரான் (2015), இசுபைடர்-மேன்: ஹோம்கம்மிங் (2017), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019), இசுபைடர்-மேன்: பார் பிரம் ஹோம் (2019) மற்றும் இசுபைடர்-மேன்: நோ வே ஹோம் (2021) போன்ற திரைப்படங்களிலும் நடித்துள்ளார்.
# பொம்மதாசம்பட்டி



**பொம்மதாசம்பட்டி** (BOMMADASAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
மூன்றம்பட்டி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 60 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 275 வீடுகள் உள்ளன. கிராமத்தின் மொத்த மக்கள் தொகையானது 1,044 ஆகும். இதில் ஆண்கள் எண்ணிக்கை 522, பெண்களின் எண்ணிக்கை 522 என உள்ளது.  

## மேற்கோள்
# லாயூரியோனைட்டு



**லாயூரியோனைட்டு** (*Laurionite*) என்பது PbCl(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் ஈய ஆலைடு கனிமம் என்று இதை வகைப்படுத்துகிறார்கள். நிறமற்றதாகவும் வெண்மைநிறத்திலும் செஞ்சாய்சதுரப் படிகங்களாக இக்கனிமம் உருவாகிறது. பாரா லாயூரியோனைட்டுடன் சேர்ந்து லாயூரியோனைட்டு இருபடிக உருவத்திலும் காணப்படுகிறது. இவ்விரண்டுமே மேட்லாக்கைட்டு கனிமக் குழுவின் உறுப்புனர்களாக உள்ளன.  

1887 ஆம் ஆண்டு கிரீசு நாட்டின் அட்டிகா பிரதேசத்திலுள்ள லாயூரியம் மாவட்டத்தில் முதன்முதலில் லாயூரியோனைட்டு கண்டறியப்பட்டது. லாயூரியம் நகரத்தில் கண்டுபிடிக்கப்பட்ட்தால் கனிமம் இப்பெயரைப் பெற்றது. ஈய தாதுவின் படிவுகளில் ஆக்சிசனேற்ற விளைபொருளாகவும், ஈயத்தைப் பகுதிப்பொருளாகப் பெற்றுள்ள கசடுகள் உப்புநீர் கரைசல்களுடன் வினைபடுவதாலும் லாயூரியோனைட்டு உருவாகிறது பென்போல்டைட்டு, பீல்டுலெரைட்டு பாசுகீனைட்டு, செருசைட்டு, ஆங்கிளசைட்டு போன்ற கனிமங்களுடன் சேர்ந்த நிலையில் . பெரும்பாலும் லாயூரியோனைட்டு இயற்கையில் தோன்றுகிறது.
# சந்திரப்பட்டி



**சந்திரப்பட்டி** (CHANDRAPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது ஊத்தங்கரையில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 48 கிலோமீட்டர் தொலைவிலும், மாநிலத் தலைநகரான சென்னையில் இருந்து 254 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 187 வீடுகள் உள்ளன. கிராமத்தின் மொத்த மக்கள் தொகையானது 717 ஆகும். இதில் ஆண்கள் எண்ணிக்கை 355, பெண்களின் எண்ணிக்கை 362 என உள்ளது. மக்களின் கல்வியறிவு விகிதமானது 82.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடமிகுதி ஆகும்.  

## மேற்கோள்
# கிரீமெர்சைட்டு



**கிரீமெர்சைட்டு** (*Kremersite*) என்பது (NH4,K)2FeCl5•H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இரும்பு, பொட்டாசியம், அமோனியம் போன்றவற்றின் நீரேறிய பல்குளோரைடாக அரிதாக இக்கனிமம் தோன்றுகிறது. நீரில் கரையும் பண்புடன் செம்பழுப்பு மற்றும் ஆரஞ்சு நிறங்களில் செஞ்சாய்சதுரப் படிகங்களாக கிரீமெர்சைட்டு படிகமாகிறது. இத்தாலி நாட்டின் விசுவியசு மலை, சிசிலித் தீவின் எட்னா எரிமலை [ன்ற எரிமலைகளின் ஆவித்திறப்புகளில் இக்கனிமம் கிடைக்கிறது. 1853 ஆம் ஆண்டு முதன்முதலில் கண்டறியப்பட்டது. 1827 ஆம் ஆண்டில் பிறந்த செருமனிய வேதியியலாளர் பீட்டர் கிரீமெர் கண்டுபிடித்த காரணத்தால் அவர் பெயர் கனிமத்திற்கு சூட்டப்பட்டது.
# தீயம்பாக்கம்



**தீயம்பாக்கம்** (**Theeyampakkam**), தமிழ்நாட்டின் சென்னை மாவட்டத்தில் உள்ள பெருநகர சென்னை மாநகராட்சியின், மணலி மண்டலம் எண் 2-இல், வார்டு எண் 17-இல் அமைந்த பகுதியாகும். இதனருகில் அமைந்த பிற பகுதிகள் மணலி, மாதவரம் மற்றும் கொடுங்கையூர் ஆகும்.  

மேலும் இது சென்னை மாவட்டத்தில் உள்ள திருவொற்றியூர் வட்டத்தில் உள்ளது.  

## இதனையும் காண்க
- பெருநகர சென்னை மாநகராட்சியின் மண்டலங்கள்
# இடையன்சாவடி



**இடையன்சாவடி** (ஆங்கிலம்: *Edayanchavadi*), தமிழ்நாட்டின் சென்னை மாவட்டத்தில் உள்ள திருவொற்றியூர் வட்டடத்தில் உள்ள சிற்றூர் ஆகும். இடையன்சாவடி தற்போது பெருநகர சென்னை மாநகராட்சியின், மண்டலம் 2-இல், வார்டு எண் 17-இல் உள்ள பகுதியாகும். இது பெருநகர சென்னை மாநகராட்சியின் வட சென்னையில் வளர்ந்து வரும் பகுதியாகும்.  

## இதனையும் காண்க
- பெருநகர சென்னை மாநகராட்சியின் மண்டலங்கள்
- பெருநகர சென்னை மாநகராட்சி
- சென்னை மாவட்டம்
# சடையன்குப்பம்



**சடையன்குப்பம்** (**Sadayankuppam**) என்பது தமிழ்நாட்டின் தலைநகரமான சென்னை மாநகரத்தின் வட சென்னையில் அமைந்த தொழிற்சாலைகள் மற்றும் குடியிருப்புகள் நிறைந்த பகுதியாகும். சடையன்குப்பம் சென்னை மாநகராட்சியின் மணலி மண்டல எண் 2-இல் உள்ளது.  

பெருநகர சென்னை மாநகராட்சி விரிவாக்கம் செய்த போது, திருவள்ளூர் மாவட்டத்தில் இருந்த சடையன்குப்பத்தை, சென்னையுடன் இணைக்கப்பட்டது.  

## வருவாய் வட்டம்
மேலும் சடையன்குப்பம், சென்னை மாவட்டத்தில் உள்ள திருவொற்றியூர் வட்டத்தில் உள்ளது.
# இடங்கை

**இடங்கை** (*Idangai* அல்லது * hand*) என்பது தமிழ்நாட்டில் சாதியை அடிப்படையாகக் கொண்ட ஒரு பிரிவு ஆகும். இந்தப் பிரிவு பண்டைக் காலத்திலிருந்து 19 ஆம் நூற்றாண்டு வரையிலும், 20 ஆம் நூற்றாண்டின் முற்பகுதியிலும் கூட, இருந்து வந்தது. இந்திய விடுதலைக்குப் பிறகான காலகட்டத்துக்குப் பிறகு இந்த, வேறுபாடுகள் நடைமுறையில் இருந்து மறைந்துவிட்டன. இதை ஒத்த இன்னொரு பிரிவு வலங்கை ஆகும்.  

## உறுப்பு சாதிகள்
பண்டைய காலங்களிலிருந்து, இடங்கை மற்றும் வலங்கை சாதிப் பிரிவுகளுக்கு இடையே கடுமையான போட்டி நிலவியது. வலங்கைப் பிரிவானது எண்ணிக்கை அடிப்படையில் இடங்கைப் பிரிவினரைவிட கணிசமாக உயர்ந்த பிரிவாக இருந்தது. இடங்கைப் பிரிவில் ஆறு சாதிப் பிரிவுகளும், வலங்கைப் பிரிவானது அறுபது சாதிகளைக் கொண்ட பிரிவாக இருந்தது. இந்தப் பிரிவுகளில் இடம்பெற்ற சாதிகளானது என்பது தெளிவற்றதாக உள்ளது. சில வட்டாரங்களில் இடங்கையாக கருதப்படும் சில சாதிகள் வேறு வட்டாரங்களில் வலங்கையாக கருதப்பட்டன. வலங்கையில் இருந்த சாதிப் பிரிவுகள், வேளாண்மையை அடிப்படையாகக் கொண்ட பணிகளை மேற்கொண்ட சாதிகளாகவும், அதே நேரத்தில் இடங்கை சாதிப் பிரவுகளானது வேளாண்மை சாராத தொழில்களைச் செய்பவர்களான உலோகத் தொழிலாளர்கள், நெசவாளர்கள் போன்ற கைவினை உற்பத்தித் தொழிலை செய்யும் சாதிகளைக் இருந்தது.  

இடங்கையில் உள்ள முக்கிய குழுக்கள் அஞ்சலார்/பஞ்சலார் என்று அழைக்கப்படும் ஐந்து சாதிகள். அதாவது:-  

- கண்ணர்
- தட்டார்
- ஆசாரி
- கொல்லர்
- தச்சன்
மேலும் சாதிகள் பல்வேறு காலக்கட்டங்களில் சேர்க்கப்பட்டன.  

வலங்கைப் பிரிவானது அரசியல் ரீதியாக, இடங்கைப் பிரிவை விட நல்லமுறையில் ஒழுங்கமைக்கப்பட்டதாக இருந்தது.
# எர்ணாவூர்


**எர்ணாவூர்** (ஆங்கிலம்: *Ernavoor*) தமிழ்நாட்டின் சென்னை மாவட்டத்தில் உள்ள திருவொற்றியூர் வட்டத்தில் உள்ள ஒரு வருவாய் கிராமமும் மற்றும் பெருநகர சென்னை மாநகராட்சியின், மண்டல எண் 2-இல் உள்ள பகுதியாகும். இதன் அஞ்சல் சுட்டு எண் 600057 ஆகும். இது வட சென்னையில் எண்ணூர் - மணலிக்கு இடையே அமைந்துள்ளது.
# சென்னப்பநாய்க்கனூர்



**சென்னப்பநாய்க்கனூர் ** (CHENNAPPANAICKANUR) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
ரெட்டிபட்டி ஊராட்சிக்கு உட்பட்ட இந்த ஊரானது மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும், மாநிலத் தலைநகரான சென்னையில் இருந்து 241 கிலோமீட்டர் தொலைவிலும், ஊத்தங்கரையில் இருந்து 2 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 596 வீடுகள் உள்ளன. கிராமத்தின் மொத்த மக்கள் தொகையானது 2,743 ஆகும். இதில் ஆண்கள் எண்ணிக்கை 1,410, பெண்களின் எண்ணிக்கை 1,333 என உள்ளது.  
## மேற்கோள்
# சின்னகுன்னத்தூர்



**சின்னகுன்னத்தூர்** (CHINNAKUNNATHUR) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 46 கிலோமீட்டர் தொலைவிலும், மாநிலத் தலைநகரான சென்னையில் இருந்து 239 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 354 வீடுகள் உள்ளன. கிராமத்தின் மொத்த மக்கள் தொகையானது 1399 ஆகும். இதில் ஆண்கள் எண்ணிக்கை 719, பெண்களின் எண்ணிக்கை 680 என உள்ளது. மக்களின் கல்வியறிவு விகிதமானது 52.8% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# பியூட்டைரல் பாசுபேட்டு



**பியூட்டைரல் பாசுபேட்டு** (*Butyryl phosphate*) என்பது C<sub>4</sub>H<sub>9</sub>O<sub>5</sub>P என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். பியூட்டைரிக் அமிலத்தின் நொதித்தல் செயல்முறையில் இதுவோர் இடைநிலை வேதிப்பொருளாக உருவாகிறது. பியூட்டைரல் பாசுபேட்டின் குளூட்டாமேட்டு ஆக்சிசனேற்ற வினை குளோசுடிரைடியம் டெட்டனோமார்பமுக்கு ஒரு பிரதான ஆற்றல் மூலமாக பயன்படுகிறது.
# மாதவரம் வட்டம்

, 16 வருவட்டங்களின் வரைபடம்]]  

** மாதவரம் வட்டம்** தமிழ்நாட்டின் சென்னை மாவட்டத்தின் 16 வருவாய் வட்டங்களில் ஒன்றாகும். முன்னர் இது திருவள்ளூர் மாவட்டத்தில் இருந்தது. சென்னை மாவட்டத்தின் பரப்பளவை விரிவாக்கும் போது, இவ்வட்டம் சென்னை மாவட்டத்தின் மேற்கு சென்னை வருவாய் கோட்டத்துடன் இணைக்கப்பட்டது. மாதவரம் வட்டத்தில் 1 உள்வட்டமும், 11 வருவாய் கிராமங்களும் உள்ளன.  

பெருநகர சென்னை மாநகராட்சியை விரிவாக்கம் செய்த போது மாதவரம் உள்வட்டத்தின் மாதவரம் 1, மாதவரம் 2, மாத்தூர், மஞ்சம்பாக்கம், கொசப்பூர், புத்தகரம், செங்குன்றம், கதிர்வேடு மற்றும் சூரப்பட்டு முதலிய 11 வருவாய் கிராமங்களை சென்னை மாநகராட்சியின் மாதவரம் மண்டல எண் 3-இல் இணைக்கப்பட்டது. மாதவரம் மண்டலத்தில் வார்டு எண்கள் 22 – 33 வரை உள்ளது.
# அரியலூர் (சென்னை)



**அரியலூர்** (**Ariyalur**) என்பது தமிழ்நாட்டின் சென்னை மாவட்டம், திருவொற்றியூர் வட்டத்தில் உள்ள ஒரு வருவாய் கிராமம் ஆகும். மேலும் இது பெருநகர சென்னை மாநகராட்சியின், மண்டல எண் 2-இல் அமைந்துள்ளது.  

## அமைவிடம்
வட சென்னையில் அமைந்த அரியலூர் பகுதிக்கு வடக்கில் தீயம்பாக்கம் மற்றும் மணலி, கிழக்கில் ஆண்டார்குப்பம், தெற்கில் மாத்தூர் உள்ளன. மாதவரம் மற்றும் கொடுங்கையூர் இதனருகில் உள்ளன.
# ஜோஹா அல்-ஹார்தி

**ஜோஹா அல்-ஹார்தி** (Jokha al-Harthi) ஓர் ஓமான் நாட்டின் எழுத்தாளர் மற்றும் கல்வியாளர் ஆவார். இவர் ஓமனிலும் இங்கிலாந்திலும் கல்விப் பயின்றார்.. எடின்பர்க் பல்கலைக்கழகத்தில் அரபு செவ்விலக்கியத்தில் முனைவர் பட்டம் பெற்றார். தற்போது சுல்தான் கபூஸ் பல்கலைக்கழகத்தில் அரபித் துறையில் இணைப் பேராசிரியராகப் பணியாற்றி வருகிறார்.  

## **படைப்புகள்**
அல்-ஹார்தி மூன்று சிறுகதைகள், மூன்று நாவல்கள் மற்றும் மூன்று சிறுவர்கள் புத்தகங்கள் எழுதி வெளியிட்டுள்ளார். மேலும் இவர் கல்வி பாடப்புத்தகங்கள் உருவாக்குவதிலும் இணைந்து செயல்பட்டுள்ளார். இவரது படைப்புகள் ஆங்கிலம், செர்பியா, கொரியா, இத்தாலி, செர்மன் ஆகிய மொழிகளில் மொழிபெயர்க்கப்பட்டுள்ளன.  

## விருதுகள்
அல்-ஹார்தியின் நரிஞ்சா என்ற நாவலுக்காக 2016 ஆம் ஆண்டு கலை, கலாச்சாரம் மற்றும் இலக்கியத்திற்கான சுல்தான் கபூஸ் விருது வழங்கப்பட்டது. 2011 ஆம் ஆண்டு இவரது சய்யிதத் எல்-கமர் என்ற படைப்பு ஜயித் விருதுக்கு பரிந்துரைக்கபட்டது. மேலும் இந்த படைப்பின் ஆங்கில மொழிபெயர்ப்பு மேன் புக்கர் சர்வதேச விருது பெற்றது.
# மாடத்தி


**மாடத்தி** என்பது இந்திய தமிழ்த் திரைப்படமாகும். லீனா மணிமேகலை இயக்கியுள்ள இப்படத்தின் திரைக்கதை உரையாடலை ரஃபீக் இஸ்மாயில், மூர்த்தியும் இணைந்து எழுதியுள்ளார். படத்தின் ஒளிப்பதிவை ஜெஃ டோலன், அபிநந்தன் ஆகியோரும், படத்தொகுப்பை தங்கராஜும், கலை இயக்கத்தை மோகன மகேந்திரனும் மேற்கொள்ள கார்த்திக் ராஜா இசையமைத்துள்ளார். இப்படமானது ஒரு கூட்டுத் தயாரிப்புப் படமாகும்.  

## கதைச்சுருக்கம்
இப்படத்தின் கதையானது புதிரை வண்ணார் சாதியைச் சேர்ந்த ஒரு பதின்வயது பெண்ணுக்கு நடக்கும் பாலியல் வண்புணர்வை மையமாக கொண்டது.  

## நடிகர்கள்
- அஜ்மினா காசிம் யோசனாவாக
- செம்மலர் அன்னம் யோன்னாவின் தாய் வேணியாக
- அருள்குமார் யோசனாவின் தந்தை சுடலையாக
- புருஷோத்தமன் ஊர்தலைவராக
- கிரிக்கெட் மூர்த்தி ஊரின் முக்கியப் பிரமுகராக

## வெளியீடு
இப்படம் 2021 சூன் 24 நீஸ்ட்ரீம் (Neestreem) ஓ.டி.டி தளத்தில் வெளியாகி, விமர்சகர்களிடையே ஓரளவு நல்ல வரவேற்பையும் பெற்றது.
# நந்தீசுரர் பூசா விதி

**நந்தீசுரர் பூசா விதி** (நந்தீஸ்வரர் பூஜா விதி) என்னும் நூல் நந்தீசுரர் என்னும் சித்தரால் இயற்றப்பட்டது.  

இந்த நூலில் மொத்தம் 12 பாடல்கள் மட்டுமே உள்ளன.  

இதில் முதல் ஆறு பாடல்கள் ஓம்ஸ்ரீ கங்கு, சங்வங்மங் சரவணாய நம சிவய கிம் ஆம், முதலான மந்திரம் பற்றிய செய்திகளைக் கூறுகிறது.  

மூச்சை வெளி விடுதலை ரேசகம் என்றும், மூச்சை உள் இழுத்தலைப் பூரகம் என்றும், மூச்சை உள் நிறுத்தலைக் கும்பகம் என்றும், குறிப்பிட்டு ரேசகத்தில் ‘ஆம்’ என்றும், பூரகத்தில் ‘இம்’ என்றும், கும்பகத்தில் ‘உம்’ என்றும் வாய் மூக்குகளில் ஒலி உண்டாக்க வேண்டும் என்று குறிப்பிடுகிறது.  

சந்திர பூசைக்கு ‘யங் நங்’ என்று மந்திரம் சொல்ல வேண்டும் என்கிறது  

## பாடல் எடுத்துக்காட்டு

பாரப்பா சனி பூசை சொல்லக் கேளு  
:பண்பான வங்கென்றும் சங்கென்றும் தான்  
நாரப்பா மேருவிலே குந்திக் கொண்டு  
:நலமாகத் தோத்தரித்துப் பூசைசெய்நீ  
வாரப்பா தூப நைவேத்யத் தோடு  
:வளமாகத் தோத்தரித்துப் பானம் செய்து  
ஆரப்பா வேணவரம் கேட்டுக் கொண்டே  
:அப்பனே அட்சணத்தில் ஈவார் காணே  

## மேற்கோள்
# அறிவியல் மற்றும் தொழில்நுட்ப அமைச்சர் (இந்தியா)



இந்தியாவின் **அறிவியல் மற்றும் தொழில்நுட்ப அமைச்சர்** (*Minister of Science & Technology*) என்பவர் அறிவியல் மற்றும் தொழில்நுட்ப அமைச்சகத்தின் தலைவராவர்.  

## அறிவியல் மற்றும் தொழில்நுட்ப அமைச்சர்களின் பட்டியல்
| பெயர் | படம் | பதவிக்காலம் | கட்சி | பிரதமர் |
| --- | --- | --- | --- | --- |
| வி. பி. சிங் | 1989 | 1990 | ஜனதா தளம் | வி. பி. சிங் |
| சந்திரசேகர் | 1990 | 1991 | சமாஜ்வாதி ஜனதா கட்சியை (ராஷ்ட்ரிய) | சந்திரசேகர் |
| பி. வி. நரசிம்ம ராவ் | 1991 | 1996 | இந்திய தேசிய காங்கிரசு | பி. வி. நரசிம்ம ராவ் |
| முரளி மனோகர் ஜோஷி | 13 அக்டோபர் 1999 | 21 மே 2004 | பாரதிய ஜனதா கட்சி | அடல் பிகாரி வாச்பாய் |
| கபில் சிபல் | 23 மே 2004 | மே 2009 | இந்திய தேசிய காங்கிரசு | மன்மோகன் சிங் |
| பவன்குமார் பன்சால் | 19 ஜனவரி 2011 | 19 ஜூலை 2011 |  |  |
| விலாஸ்ராவ் தேஷ்முக் | 19 ஜூலை 2011 | 14 ஆகஸ்ட் 2012 |  |  |
| வயலார் ரவி | 14 ஆகஸ்ட் 2012 | 28 அக்டோபர் 2012 |  |  |
| ஜெயபால் ரெட்டி | 28 அக்டோபர் 2012 | 26 மே 2014 |  |  |
| ஜிதேந்திர சிங் | 26 மே 2014 | 9 நவம்பர் 2014 | பாரதிய ஜனதா கட்சி | நரேந்திர மோதி |
| ஹர்ஷ் வர்தன் | 9 நவம்பர் 2014 | 7 ஜூலை 2021 | } |  |
# மாத்தூர் (சென்னை)



**மாத்தூர்** (**Mathur**), தமிழ்நாட்டின் பெருநகர சென்னை மாநகராட்சியின், மணலி - மண்டல எண் 2, வார்டு எண் 19-இல் அமைந்த பகுதியாகும். முன்னர் இப்பகுதி திருவள்ளூர் மாவட்டத்தில் இருந்ததது.  

பின்னர் சென்னை மாநகராட்சியை விரிவாக்கம் செய்த போது, 2012-இல் இப்பகுதி சென்னை மாவட்டத்தின், மாதவரம் வட்டத்தில் ஒரு வருவாய் கிரமமாக இணைக்கப்பட்டது..  

## அமைவிடம்
வட சென்னையில் அமைந்த மாத்தூருக்கு கிழக்கில் மணலி, தெற்கில் மாதவரம் பால்பண்ணை காலனியும் உள்ளது. இதனருகில் கொடுங்கையூர், கொசப்பூர் போன்ற பகுதிகள் உள்ளது.  

## இதனையும் காண்க
- சென்னை மாவட்டம்
- பெருநகர சென்னை மாநகராட்சி
- பெருநகர சென்னை மாநகராட்சியின் மண்டலங்கள்

## சுற்றுப்புறப் பகுதிகள்
# இருநைட்ரோசில் இரும்பு அணைவு



**இருநைட்ரோசில் இரும்பு அணைவுகள்** (Dinitrosyl iron complexes) என்பவை உயிர் வேதியியலில் [Fe(NO)<sub>2</sub>(SR)<sub>2</sub>]<sup>−</sup> என்ற மூலக்கூற்று வாய்ப்பாட்டால் விவரிக்கப்படும் ஒருங்கிணைவுச் சேர்மங்களைக் குறிக்கும். இரும்பு-கந்தகம் புரதங்கள் நைட்ரிக் ஆக்சைடுடன் சேர்ந்து ஈடுபடும் தரங்குறைப்பு வினையின் விளைவாக இரௌசின் எசுத்தர்களுடன் (Fe<sub>2</sub>(NO)<sub>4</sub>(SR)<sub>2</sub>) சேர்ந்து இவை கிடைக்கின்றன. பொதுவாக தயோலேட்டு ஈந்தணைவிகள் என்பவை சிசுட்டீன் அமினோ அமில கசடுகள் அல்லது குளூட்டாதயோன் எனப்படும் ஆக்சிசனேற்றி தடுப்பி என அறியப்படுகிறது. உயிர்வேதியியல் சமிக்ஞைகளாக ஆக்சிசனேற்ற அழுத்தத்திற்கு துலங்கலாகச் செயல்படுகின்றன என்பதால் இந்த உலோக நைட்ரோசில் அணைவுகள் NO உருவாக்கம் வெளிப்பட்டு மிகவும் அதிகமாக கவனத்தை ஈர்க்கின்றன. மேலும் இந்த எதிர்மின் அயனிகள் நாற்கோண வடிவத்தைக் கொண்டுள்ளன
# ஜோஷ் புரோலின்



*ஜோஷ் புரோலின்*' (*Josh Brolin*, பிறப்பு: பெப்ரவரி 12, 1968 ) ஒரு அமெரிக்க நாட்டு நடிகர் ஆவார். இவர் 1984ஆம் ஆண்டு முதல் தி குயோனீஸ் (1985), மிமிக் (1997), அமெரிக்க கேங்க்ஸ்டர் (2007), வெ (2008), மில்க் (2008), டெட்பூல் 2 (2018), அவெஞ்சர்ஸ்: எண்ட்கேம் (2019) போன்ற பல திரைப்படங்களில் நடித்ததன் மூலம் எல்லோராலும் அறியப்படும் நடிகர் ஆவார். இவர் மாவல் திரைப் பிரபஞ்சம் கதாபாத்திரமான தானோஸ் என்ற சூப்பர் ஹீரோ திரைப்படத்தில் எதிர்மறைகதாபாத்திரத்தில் நடித்துள்ளார்.  

புரோலின் சிறந்த துணை நடிகருக்கான அகாதமி விருது, எம் டிவி போன்ற பல விருதுகளில் பரிந்துரை செய்யப்பட்டார் என்பது குறிப்பிடத்தக்கது.
# தகரப்பட்டி



**தகரப்பட்டி** (Thagarapatti) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
காரப்பட்டு ஊராட்சிக்கு உட்பட்ட இந்த ஊரானது ஊத்தங்கரையில் இருந்து 15 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 46 கிலோமீட்டர் தொலைவிலும், மாநிலத் தலைநகரான சென்னையில் இருந்து 234 கிலோமீட்டர் தொலைவிலும் உள்ளது.  

## மேற்கோள்
# இரும்பு பாசுபைடு


**இரும்பு பாசுபைடு** (*Iron phosphide*) என்பது FeP. என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மத்தைக் குறிக்கும். இரும்பும் –பாசுபரசும் சேர்ந்து உருவாகும் இச்சேர்மம் சாம்பல் நிறத்தில் அறுகோண ஊசிகள் வடிவத்தில் தோற்றமளிக்கிறது.  

உயர் வெப்பநிலைகளில் இரும்பும் பாசுபரசும் நேரடியாக இணையும்போது இரும்பு பாசுபைடின் உருவாக்கம் நிகழ்கிறது. ஈரம் மற்றும் அமிலங்களுடன் இரும்பு பாசுபைடு வினைபுரிந்து நச்சுத்தன்மையும் காற்றில் தானாகத் தீப்பற்றி எரியக்கூடிய வாயுவுமான பாசுபீன் (PH3) வாயுவை உருவாக்குகிறது.  

ஒரு குறைக்கடத்தியாக இரும்பு பாசுபைடைப் பயன்படுத்த முடியும். சீரொளி டையோடு கருவி போன்ற உயர் ஆற்றல், உயர் அதிர்வெண் பயன்பாடுகளில் இதைப் பயன்படுத்தலாம்.  

## முன்பாதுகாப்பு

இரும்பு பாசுபைடு தீங்கு விளைவிக்கும் ஒரு வேதிப் பொருளாகும்.  

கண்களுக்கு பாதுகாப்பு அளிக்கும் வகையிலான கண்ணாடிகளை அணிந்து கொண்டு இரும்பு பாசுபைடை கையாள வேண்டும். ஏனெனில் இச்சேர்மம் கண்களுக்குத் தீங்கு விளைவிக்கக் கூடியது ஆகும்.  

இரும்பு பாசுபைடை சுவாசிக்க நேர்ந்தால் உடனடியாக புதிய காற்று அல்லது செயற்கை சுவாசம் கொடுக்கப்பட வேண்டும். உட்செலுத்தப்பட்டு மயக்கமடையாமல் இருந்தாலும் உடனடியாக அந்நபரின் வாயை தண்ணீரால் கழுவ வேண்டும். கண்களுடன் இச்சேர்மத்தின் தொடர்பு ஏற்பட்டால் உடனடியாக கண்களைக் கழுவவேண்டியதும் அவசியம் ஆகும்.
# மச்சேயந்திரநாதர்



**மச்சேந்திரநாதர்** (**Matsyendra**, **Matsyendranātha**, **Macchindranāth** or **Mīnanātha** (10-ஆம் நூற்றாண்டின் துவக்கம்), நாத சைவம் மரபை நிறுவிய இந்து சமய ஹட யோகி ஆவார். 84 சித்த மகாபுருசர்களில் ஒருவரும், சித்தர் கோரக்கரின் குருவும் ஆவார். இவர் அவலோகிதரின் மறு அவதாரம் என பௌத்த சமயத்தவர்களாலும் போற்றப்பட்டவர்.  

## நோபாளத்தில்
நேபாள இந்து மற்றும் பௌத்த மக்கள், மச்சேயந்திரநாதரை மழைக்கடவுளாக போற்றி வணங்குகிறார்கள்.  

## இதனையும் காண்க
- மச்சமுனி
- கோரக்கர்
- கோரக்கநாதர் மடம்
# சாடில் சிகரம் தேசியப் பூங்கா

**சாடில் சிகரம் தேசியப் பூங்கா** (*Saddle Peak National Park*) இந்தியாவின் அந்தமான் மற்றும் நிக்கோபார் தீவுகளில் அமைந்துள்ளது. ஒரு தேசிய பூங்காவான இது 1979 ஆம் ஆண்டு உருவாக்கப்பட்டது.  

## காலநிலை
சாடில் சிகரம் தேசியப் பூங்காவின் பரப்பளவு 33 சதுர மைல்கள் அல்லது 85.47 சதுரகிலோமீட்டர்கள் ஆகும். குறிப்பாக கடல்சார்ந்த காலநிலை நிலவுகிறது. கோடை காலத்தில் 20-30 பாகை செல்சியசு வெப்பநிலை காணப்படுகிறது.  

## விலங்குகள்
அந்தமான் காட்டுப் பன்றி, அந்தமான் காட்டு மைனா, அந்தமான் இம்பீரியல் புறா, நீர் உடும்பு, ஓங்கில், திமிங்கிலம், உவர் நீர் முதலை போன்ற விலங்குகள் பூங்காவில் உள்ளன..
# கடல்சார் அருங்காட்சியகம், தரங்கம்பாடி


**கடல்சார் அருங்காட்சியகம்** என்பது தமிழகத்தின், தரங்கம்பாடியில், வங்கக் கடலை ஒட்டியுள்ள ஒரு அருங்காட்சியகமாகும்.  

## அமைவிடம்
இவ்வருங்காட்சியகம் டேனியக் கோட்டையின் எதிரில் அமைந்துள்ளது.  

## பொருட்கள்
அருங்காட்சியகத்தில் கடல் சங்குகள், அணிகலன்கள், கடலில் கண்டெடுத்த குதிரையின் குதிரையின் வடிவம், குதிரையின் பல், பீங்கான் பொருள்கள், புதிய ரக கட்டு மரம் உள்ளிட்ட பல பொருள்கள் காட்சிப்படுத்தப்பட்டுள்ளன. இவற்றில் பெரும்பாலானவை கடலில் கண்டெடுக்கப்பட்டு பாதுகாக்கப்பட்டு வருவனவாகும்.  

## காட்சி நேரம்
இவ்வருங்காட்சியகம் காலை 9.30 மணி 1.30 மணி வரையிலும், மாலை 2.30 முதல் 6.00 மணி வரையிலும் இயங்குகிறது.  

## இதையும் காண்க
- டேனிஷ் கோட்டை
- டேனிஷ் ஆளுநர் மாளிகை, தரங்கம்பாடி
# ஜகாட்


***ஜகாட்*** என்னும் சொல் மலாய் மொழியில் *ஜஹாட்* (jahat) எனும் வார்த்தையிலிருந்து மருவி *ஜகாட்* என்ன உச்சரிக்கப்படுகின்றது. இது 2015ஆம்  ஆண்டு வெளியிடப்பட்ட மலேசியத் தமிழ் திரைப்படமாகும். இப்படத்தை  சஞ்சய்குமார் பெருமாள் இயக்கினார். 1990ஆம் ஆண்டு மலேசியத் தமிழர்களால் எதிர்நோக்கப்பட்ட இயல்பு பிரச்சினைகளை மையக்கருவாகக் கொண்டு இந்தத் திரைப்படம் உருவாக்கப்பட்டது. .  

அப்போய் என்னும் 12வயது சிறுவன், அவன் தந்தை மணியம் மற்றும் மாமா பாலா ஆகிய முக்கிய கதாபாத்திரங்களை கொண்டு தோட்டப்புறத்திருந்து நகருக்கு இடம் மாறும்பொழுது ஏற்படக்கூடிய பிரச்சனைகளை இப்படம் இயல்பாகச் சித்தரிக்கின்றது.  

சஞ்சய் குமார் பெருமாள் இரண்டு ஆண்டுகள் குடிசை வீடுகளில் வாழ்ந்த அனுபவத்தைக் கொண்டு இந்த படத்தை இயக்கியதாகக் குறிப்பிடுகிறார்.  

இந்தத் திரைப்படமானது 2016 ஆம் ஆண்டில் 28 வது மலேசியத் திரைப்பட விழாவில் சிறந்த மலேசியத் திரைப்பட விருது பெற்றது, அதேசமயம் அதன் இயக்குநர் சஞ்சய் குமார் பெருமாள் சிறந்த இயக்குநருக்கான விருதை வென்றார். . இந்த படம் 2017 ஆம் ஆண்டு ஆசியான் திரைப்பட விழாவில், மலேசியாவை பிரதிநிதித்து ஒளியேற்றப்பட்டது.  

## வரவேற்பு
இந்த திரைப்படம் டிசம்பர் 17, 2015 அன்று வெளியிடப்பட்டது. இது மலேசியாவில் தயாரிக்கப்படும் சிறந்த தமிழ் மொழி திரைப்படங்களில் ஒன்றாகக் கருதப்படுகிறது. ஸ்டார் வார்ஸ்: த ஃபோர்ஸ் அவேகன்ஸ் மற்றும் பசங்க 2 போன்ற பெரிய திரைப்படங்களிடம் இருந்து தீவிர போட்டியை எதிர்கொண்ட போதிலும், இந்தத் திரைப்படம் மிதமான வெற்றியைபெறமுடிந்தது. எட்டு வாரம் தொடர்ந்து திரையரங்குகளில் ஒளியேற்றப்பட்ட முதல் உள்ளூர்த் தமிழ்திரைப்படம் என்ற பெருமையையும் இந்த ஜாகட் படம் கொண்டுள்ளது.  

ஏப்ரல் 2019 முதல் நெட்ஃபிக்ஸ் மூலம் இந்த படத்தை உலகெங்கிலும் காண முடியும்.  

## பாராட்டுகள்
**சிறந்த திரைக்கதை**

| 2016 கோலாலம்பூர் பிலிம் கிரிடிக்ஸ் விருது | சிறந்த திரைப்படம் |
| --- | --- |
| சிறந்த இயக்குநர் |  |
| சிறந்த ஆண் நடிகர் |  |
| சிறந்த ஒளிப்பதிவு |  |
| சிறந்த திரைக்கதை | } |
# பெனடிக்ட் கம்பர்பேட்ச்



**பெனடிக்ட் கம்பர்பேட்ச்** (*Benedict Cumberbatch*, பிறப்பு: 19 சூலை 1976) என்பவர் இங்கிலாந்து நாட்டு நடிகர் ஆவார். இவர் டு கில் அ கிங் (2003), அடோன்மண்ட் (2007), த ஹாபிட் 2 (2013) போன்ற பல திரைப்படங்களில் நடித்துள்ளார்.  

இவர் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான டாக்டர் ஸ்ட்ரேஞ்ச் (2016), தோர்: ரக்னராக் (2017), அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் டாக்டர் ஸ்ட்ரேஞ்ச் என்ற கதாபாத்திரத்திலும் நடித்ததன் மூலம் அறியப்படும் நடிகர் ஆனார்.
# வி. பி. கந்தசாமி



**வி. பி. கந்தசாமி** என்பவர் தமிழ்நாட்டில் கோயம்புத்தூர் மாவட்டத்தில் உள்ள சூலூர் சட்டமன்றத் தொகுதி உறுப்பினராக 2019 தமிழ்நாடு சட்டமன்ற இடைதேர்தலில் அண்ணா திராவிட முன்னேற்றக் கழகம் சார்பில் போட்டியிட்டு தன்னை எதிர்த்து போட்டியிட்ட திமுக வேட்பாளரை விட 12,000 கூடுதல் வாக்குகளை பெற்று வெற்றி பெற்றவர் ஆவர். காமநாயக்கன்பாளையம் இவரின் சொந்த ஊரும் வசிக்கும் இருப்பிடமாகும். இவர் மட்டுமின்றி மறைந்த முன்னாள் ச.ம.உ<nowiki/>வுமான **ஆர். கனகராஜ்** அவர்களின் சொந்த ஊரும் இருப்பிடமும் காமநாயக்கன்பாளையம் ஆகும்.  

## சூலூர் சட்டமன்ற இடைத் தேர்தல்
2016ஆம் ஆண்டு அண்ணா திராவிட முன்னேற்றக் கழகம் சார்பில் போட்டியிட்டு 36,000 வாக்கு வித்தியாசத்தில் சூலூர் தொகுதியில் ஆர். கனகராஜ் வெற்றி பெற்றார். இவர் மாரடைப்பு காரணமாக 2019 ம் ஆண்டு காலமானார். பின் இந்த தொகுதியில் 19.05.2019 அன்று சூலூர் சட்டமன்ற தொகுதிக்கு இடைத்தேர்தல் ஞாயிற்றுக்கிழமை நடைபெற்றது. பின் வாக்குகள் 23.05.2019 அன்று வெளியிடப்பட்டது. அதில் அண்ணா திராவிட முன்னேற்றக் கழகம் சார்பில் வி. பி. கந்தசாமி 12,000 கூடுதல் வாக்குகள் பெற்று வெற்றி பெற்றார்.  

## தமிழ்நாடு சட்டமன்ற தேர்தல், 2021
2021ல் நடந்த சட்டமன்ற தேர்தலில் இவர் அதிமுக சார்பில் இரண்டாவது முறையாக போட்டியிட்டார். தேர்தல் முடிவில் சூலூர் சட்டமன்றத் தொகுதியில் தம்மை எதிர்த்து போட்டியிட்ட திராவிட முன்னேற்றக் கழகம் வேட்பாளரும் பிரீமியர் செல்வம் (எ) காளிசாமி அவர்களை தோற்கடித்தார். தமிழகத்தின் 2021 ஆம் ஆண்டிற்கான சட்டமன்ற தேர்தல் ஏப்ரல் 6, 2021 ல் தேர்தல் நடத்தப்பட்டு மே2, 2021 ஓட்டுகள் எண்ணப்பட்டன. மொத்தம் இந்த தொகுதியில் 2,41,653 வாக்குகள் பதிவானது. இதில் அதிமுக வேட்பாளர் இவர் 1,18,968 வாக்குகளை பெற்று எதிர் வேட்பாளர் பிரீமியர் செல்வத்தை வெற்றி பெற்றார். பிரீமியர் செல்வம் 87,036 வாக்குகளை பெற்றார். மொத்தத்தில் 31,932 வாக்கு வித்தியாசத்தில் எதிர் வேட்பாளர் திமுக காளிசாமி தோற்கடிக்கப்பட்டார். தொடர்ந்து இரண்டாவது முறையாக வெற்றி பெற்று வி. பி. கந்தசாமி வெற்றி பெற்றார்.
# அலாவுதீன் (திரைப்படம்)



**அலாவுதீன்** (**Aladdin**) என்பது 2019ம் ஆண்டு வெளிவந்த அமெரிக்க கற்பனைத் திரைப்படம் ஆகும். இந்த திரைப்படம் 1992ம் ஆண்டு வெளியான அலாவுதீன் என்ற ]]இயங்கு படம்|இயங்கு படத்தை]] மையமாக வைத்து இயக்குநர் கய் ரிட்சி என்பவர் இயக்க, வால்ட் டிஸ்னி நிறுவனம் தயாரித்துள்ளது. இது அலாவுதீன் ஆயிரத்தொரு இரவுகள் என்ற கதையை அடிப்படையாக கொண்டுள்ளது.  

இந்த திரைப்படத்தில் பிரபல ஆங்கிலத் திரைப்பட நடிகர் வில் சிமித் நடித்துள்ளார், இவருடன் மேனா மசூத், நவோமி ஸ்காட், மர்வான் கென்சாரி, நேவிட் நெகஹ்பான், நசீம் பெடரட், பில்லி மக்னுஸ்ஸன் போன்ற பலர் நடித்துள்ளார்கள்.
# இ. நல்லாக்கவுண்டம்பாளையம்



**இ. நல்லாக்கவுண்டம்பாளையம்** (*E. Nallagoundamapalyam*) நாமக்கல் மாவட்ட தலைமையகத்திலிருந்து 47 கி. மீ. தொலைவிலும், துணை மாவட்ட தலைமையகமான பரமத்தி  
வேலூரிலிருந்து 20 கி. மீ. தொலைவில் அமைந்துள்ளது. இ. நல்லகண்டம்பாளையம் கிராமத்திற்கு மேற்கே 3 கி. மீ. தொலைவில் காவேரி நதி பாய்கிறது. இக்கிராமத்திலிருந்து சுமார் 5 கி. மீ. தொலைவில் உள்ள சோழாசிராமணி நகரம் அருகில் உள்ள சிறிய நகரமாகும். இங்கு சுமார் 276 குடும்பங்கள் வசிக்கின்றன. இந்த கிராமத்தில் நன்கு இணைக்கப்பட்ட சாலைகள் அமைந்துள்ளது. கிராமத்தின் மொத்த புவியியல் பகுதி 493.62 ஹெக்டேர் ஆகும்.  

## பொருளாதாரம்
விவசாயமும் கால்நடை வளர்ப்பும் முக்கிய தொழிலாக இருக்கின்றன. கரும்பு, மஞ்சள், அரிசி, மரவள்ளி கிழங்கு(குச்சிக் கிழங்கு), எள், தென்னை, வாழை, சோளம், காய்கறிகள், வாழைப்பழம், கீரைகள் போன்றவை இக்கிராமத்தில் பரவலாக பயிரிடப்படுகின்றன. மாடு, எருமை, செம்மறி ஆடு, கோழி வளர்ப்பின் மூலம் இக்கிராமத்தில் பால், இறைச்சி, முட்டை உற்பத்தி செய்யப்படுகின்றன. கிணறு, காவிரி நீர், போர்வெல், கால்வாய்கள், மழைநீர் ஆகியவை பாசன நிலத்திற்கு நீர் ஆதாரமாக உள்ளன. சராசரியாக, ஒவ்வொரு விவசாயிகளுக்கும் 3-5 ஏக்கர் நிலம் உள்ளது. ரிக் (போர்வெல்), டிராக்டர்கள் போன்ற பண்ணை இயந்திரங்களை சொந்தமாக வைத்திருப்பதன் மூலமாகவும், ஓட்டுநர், கசாப்பு, எலெக்ட்ரிசியன், மெக்கானிக் போன்ற வேலைகளைக் கூடுதலாக செய்வதின் மூலமாக இக்கிராமத்தில் சிலர் கூடுதல் வருவாயை ஈட்டுகின்றனர்.  

## திருக்கோவில்கள்
- கோட்டைனார் திருக்கோவில்
- கண்டியம்மன் திருக்கோவில்
- கருப்பண்ணன் திருக்கோவில்
- விநாயகர் திருக்கோவில்

## போக்குவரத்து வசதிகள்
மாரப்பம்பாளையம் பேருந்து நிலையம் அருகிலுள்ள அமைந்துள்ள பேருந்து நிலையமாகும். இந்த பேருந்து நிலையம் கிராமத்திலிருந்து 3 கி.மீ. தொலைவில் அமைந்துள்ளது. ஈரோடு, பாசூர் ஆகியவை அருகிலுள்ள இரயில் நிலையமாகும். சேலம் அருகில் உள்ள உள்நாட்டு விமான நிலையமாகும். கோயம்புத்தூர் அருகில் உள்ள சர்வதேச விமான நிலையமாகும்.  

## வங்கிகள்
அருகில் உள்ள வங்கிகளான சிண்டிகேட் வங்கி, பல்லவன் கிராம வங்கி சோழசிராமணியில் அமைந்துள்ளது. கரூர் வைசியா வங்கியில் கொத்தமங்கலத்தில் அமைந்துள்ளது.  

## மருத்துவமனைகள்
அருகில் உள்ள மருத்துவமனைகள் சோழசிராமணியிலும், ஜேடர்பாளையத்திலும் அமைந்துள்ளன.  

## திரையரங்கம்
சோழசிராமணியில் உள்ள வெங்கடேஸ்வரா திரையரங்கம் அருகில் அமைந்துள்ள திரையரங்கமாகும். இங்கு தினசரி இரவு 6.45 மணிக்கு ஒரு காட்சி திரையிடப்படும். பண்டிகை அல்லது பருவகாலங்களில் பார்வையாளர்களின் கோரிக்கைக்கேற்ப காட்சிகள் அதிகரிக்கப்படும்.  

## பிற வசதிகள்
இ.நல்லாக்கவுண்டம்பாளையத்தில் ரேஷன் அலுவலகம், அரசு முதன்மை பள்ளிகள், பஞ்சாயத்து அலுவலகம் ஆகியவை அமைந்துள்ளன. ஸ்ரீ அம்மன் மெட்ரிகுலேஷன் பள்ளி, சோழசிராமணி அரசு மேல்நிலைப் பள்ளி ஆகியவை அருகில் அமைந்துள்ள பள்ளிகளாகும். அருகிலுள்ள சிறு நகரமான சோழசிராமணியில், பெட்ரோல் பம்ப், முதன்மை வேளாண்மை கடன் கூட்டுறவு சங்கம், தபால் அலுவலகம், தமிழ்நாடு அரசு கால்நடை மருத்துவமனை, தமிழ்நாடு இ-சேவை மையம் போன்றவை அமைந்துள்ளன. அருகில் அமைந்துள்ள காவல் நிலையம் மொளசியில், ஜேடர்பாளையம், கந்தம்பாளையம் ஆகியவையாகும். கோட்டைனார் திருக்கோவில் மற்றும் கண்டியம்மன் திருக்கோவிலில் கைப்பந்து விளையாட்டுத்திடல்கள் அமைந்துள்ளன.
# எலவம்பாடி

இலவம்பாடியுடன் குழப்பிக் கொள்ளாதீர்  

**எலவம்பாடி** (ELAVAMBADI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது ஊத்தங்கரையில் இருந்து 14 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 67 கிலோமீட்டர் தொலைவிலும், மாநிலத் தலைநகரான சென்னையில் இருந்து 232 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 180 வீடுகள் உள்ளன. கிராமத்தின் மொத்த மக்கள் தொகையானது 738 ஆகும். இதில் ஆண்கள் எண்ணிக்கை 380, பெண்களின் எண்ணிக்கை 358 என உள்ளது. மக்களின் கல்வியறிவு விகிதமானது 53.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# இலவம்பாடி

:எலவம்பாடியுடன் குழப்பிக் கொள்ளாதீர்.  

**இலவம்பாடி** ( Elavambadi ) என்பது இந்தியாவின், தமிழ்நாட்டின், வேலூர் மாவட்டம், அணைக்கட்டு ஊராட்சி ஒன்றியத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது அணைக்கட்டில் இருந்து 7 கிலோமீட்டர் தொலைவிலும், மாவட்டத்தின் தலைநகரான வேலூரில் இருந்து 12 கிலோமீட்டர் தொலைவிலும், மாநிலத் தலைநகரான சென்னையில் இருந்து 155 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1104 வீடுகள் உள்ளன. கிராமத்தின் மொத்த மக்கள் தொகையானது 4387 ஆகும். இதில் ஆண்கள் எண்ணிக்கை 2171, பெண்களின் எண்ணிக்கை 2216 என உள்ளது. மக்களின் கல்வியறிவு விகிதமானது 69.6% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# மணலி புது நகரம்



**மணலி புது நகரம்** (*Manali New Town*), தமிழ்நாட்டின் சென்னை மாவட்டத்தில் உள்ள திருவொற்றியூர் வட்டத்தில் உள்ள ஒரு வருவாய் கிராமம் மற்றும் பெருநகர சென்னை மாநகராட்சிக்குட்பட்ட மணலி மண்டல எண் 2-இல் உள்ள பகுதியாகும்.  

## அமைவிடமும் சுற்றியுள்ள பகுதிகளும்
மணலி புது நகரத்திற்கு கிழக்கில் எண்ணூர், மேற்கில் செங்குன்றம், தெற்கில் மணலி, வடக்கில் மீஞ்சூர் உள்ளன.
# வைக்காடு



**வைக்காடு** (**Vaikkadu**), தமிழ்நாட்டின், சென்னை மாவட்டத்தின் வட சென்னை பகுதியில் உள்ள திருவொற்றியூர் வட்டத்தில் உள்ள ஒரு வருவாய் கிராமம் ஆகும். வைக்காடு தொழிற்சாலைகள் கொண்ட பகுதி ஆகும்.  

## சென்னை மாநகராட்சியில்
வைக்காடு பெருநகர சென்னை மாநகராட்சியின், மணலி மண்டலம் எண் 2-இல் உள்ளது.  

## வரலாறு
அக்டோபர் 2011-இல் மணலி நகராட்சியை பெருநகர சென்னை மாநகராட்சியுடன் இணைக்கப்பட்ட போது, வைக்காடு பகுதியும் சென்னையுடன் இணைக்கப்பட்டது.  

## அமைவிடம்
வட சென்னையில் மணலி பகுதியில் அமைந்த வைக்காடுக்கு கிழக்கிலும், தெற்கிலும் திருவொற்றியூர் உள்ளது. வைக்காடுக்கு அருகில் உள்ள பிற இடங்கள்:மாத்தூர், மாதவரம், ஆண்டார்குப்பம், மணலி புது நகரம், கொசப்பூர், எண்ணூர் ஆகும்.  

## வைக்காடு பகுதியை சுற்றியுள்ள இடங்கள்
# மஞ்சம்பாக்கம்



**மஞ்சம்பாக்கம்** (**Manjambakkam**), இது முன்னர் தமிழ்நாட்டின் திருவள்ளூர் மாவட்டத்தின் மாதவரம் வட்டத்தில் இருந்தது பின்னர் மாதவரம் உள்வட்டப் பகுதியின் 9 வருவாய் கிராமங்களைச் சென்னை மாவட்டத்துடன் இணைக்கப்பட்டு, பெருநகர சென்னை மாநகராட்சியின், மாதவரம் மண்டல எண் 3-இல் இணைக்கப்பட்டது.  

இது வட சென்னையில் வளர்ந்து வரும் பகுதியாகும். பெருநகர சென்னை மாநகராட்சியை விரிவாக்கம் செய்த போது மாதவரம் பகுதி மண்டல எண் 3-இன் நிர்வாகத் தலைமையிடமாக உள்ளது. மாதவரம் மண்டலத்தில் வார்டுகள் 22 – 33 உள்ளது.  

இங்கு எல்லையம்மன் கோவில் அமைந்துள்ளது. ஊர் பொது மக்கள் ஒன்று கூடி கட்டிய கோவில் இது.
# கொசப்பூர்



**கொசப்பூர்** (**Kosappur**) தமிழ்நாட்டின் திருவள்ளூர் மாவட்டத்தில் உள்ள மாதவரம் வட்டத்தில் உள்ள மாதவரம் உள்வட்டத்தில் ஒரு வருவாய் கிராமம் ஆக இருந்தது. இதில் மாதவரம் உள்வட்டத்தின் 9 வருவாய் கிராமங்கள் சென்னை மாநகராட்சியுடன் இணைக்கப்பட்ட போது, கொசப்பூர் வருவாய் கிராமம் சென்னை மாவட்டத்துடன் இணைக்கப்பட்டது.  

பின்னர் பெருநகர சென்னை மாநகராட்சியை விரிவாக்கம் செய்த போது கொசப்பூர் பகுதி, பெருநகர சென்னை மாநகராட்சியின், மாதவரம் மண்டல எண் 3-இல் இணைக்கப்பட்டது. மாதவரம் மண்டலத்தில் வார்டு எண்கள் 22 – 33 வரை உள்ளது.  

## அமைவிடம்
வட சென்னையில் உள்ள கொசப்பூருக்கு தெற்கில் மாத்தூர், மாதவரம் பால் காலனியும் உள்ளது. இதன் மேற்கில் மணலி, மாதவரம், மஞ்சம்பாக்கம் மற்றும் செட்டிமேடும், வடக்கில் தீயம்பாக்கம் உள்ளது.
# பட்டன் தீவுகள்

**பட்டன் தீவுகள்** (*Button Islands*) என்பது ஒர் தீவுக்கூட்டமாகும். இத்தீவுகள் அந்தமான் நிகோபார் தீவுகள் கூட்டத்தில் அமைந்துள்ளவை ஆகும். பட்டன் வடக்கு அந்தமான் நிர்வாகத்தின் கீழ்வரும் மாவட்டமாகும். அந்தமான் நிகோபார் தீவுகள் இந்தியாவின் ஒன்றியப் பகுதிகளாகும்.  

## வரலாறு
பட்டன் தீவில் பல்வேறு கலங்கரை விளக்கங்கள் நிறுவப்பட்டுள்ளன. வடக்கு பட்டன் தீவுகள்  
வடக்கு பட்டன் தீவிலுள்ள மிக உயரமான கலங்கரை விளக்கம் 48 மீட்டர் (157 அடி) உயரமான மலையின் மீது 1983 ஆம் ஆண்டு அமைக்கப்பட்டது.  

நடு பட்டன் தீவிலுள்ள மிக உயரமான கலங்கரை விளக்கம் 50 மீட்டர் (164 அடி) உயரமான மலையின் மீது 1983 ஆம் ஆண்டு அமைக்கப்பட்டது.  

மேலும் தெற்கு பட்டன் தீவில் 36 மீட்டர் (118 அடி) உயரமுடைய மலை கலங்கரை விளக்கம் 1983 ஆம் ஆண்டு கட்டப்பட்டது.  

## புவியியல்
இத்தீவு ரிச்சி ஆச்சிபெலகோ அவருக்கு சொ ந்தமானதாகும். மேலும் இது அவுட்ராம் தீவின் வடக்கே அமைந்துள்ளது. இங்கு பல்வேறு நீரில் மூழ்கும் பவளப்பாறைகள், ஓங்கில்கள், ஆவுளியா, மற்றும் நீலத்திமிங்கலம் போன்ற முக்கியமான கடல் விலங்குகள் பாதுகாக்கப்படவேண்டிய விலங்குகள் ஆகும். இத்தீவு பல்வேறு வகையான உயிரினங்களுக்கும்,பறவைகளுக்கும் மற்றும் மீன்களுக்கும் வாழ்விடமாக உள்ளது. இங்கு கடலில் மூழ்கியுள்ள பவழப்பாறைகள் அதிகமாக காணப்படுகின்றன.  

## அரசியல்
பட்டன் தீவுகள் அரசியல் ரீதியாக போர்ட் பிளேர் தாலுக்காவில் அமைந்துள்ளது. ராணி சாண்சி கடல் தேசிய பூங்கா இத் தீவுகளுக்கு அருகில் காணப்படுகிறது.
# தாகூர் அரசு கல்வியியல் கல்லூரி


**தாகூர் அரசு கல்வியியல் கல்லூரி** (*Tagore Government College of Education*) இந்தியாவின் அந்தமான் நிக்கோபார் தீவுகளின் ஒன்றியப் பகுதியின் தலைநகரான போர்ட் பிளேரில் உள்ள ஒர் ஆசிரியர் பயிற்சி கல்லூரி ஆகும். இக் கல்லூரி 1981 ஆம் ஆண்டு நிறுவப்பட்டது. இது புதுவைப் பல்கலைக்கழகத்துடன் இணைக்கப்பட்டுள்ளது.
# பிதரஹட்டி ஆலமரம்

**பிதரஹட்டி ஆலமரம்** என்பது தமிழ்நாட்டின், கிருஷ்ணகிரி மாவட்டம், கெலமங்கலம் அருகில் உள்ள ஒரு பெரிய ஆலமரமாகும்.  

### அமைவிடம்
இந்த ஆலமரமானது கெலமங்கலம் நகரில் இருந்து தேன்கனிக்கோட்டை செல்லும் பாதையில் சுமார் எட்டு கிலோமீட்டர் தொலைவில் உள்ள பிதிரெட்டி கிராமப் பகுதியில் உள்ளது. இந்த ஆலமரமானது மூன்று ஏக்கருக்கும் மேற்பட்ட பரப்பளவில் 1000க்கும் மேற்பட்ட விழுதுகளுடன் உள்ளது. தமிழ்நாட்டின் அடையாறு ஆலமரத்துக்கு அடுத்து மிகப்பெரிய ஆலமரம் இது என்று இப்பகுதி மக்களால் கூறப்படுகிறது.  

## தொன்மம்
கர்நாடகத்தின் மாதேசுவரன் மலைக் கோயிலில் ஆண்டு விழாவின்போது மாதேஸ்வரனின் தங்கையான மாரியம்மனை மூங்கில் பல்லக்கில் சுமந்துவந்து மைசூர் சமஸ்தானத்துக்கு உட்பட்ட கிராமங்களுக்கு ஊர்வலமாக எடுத்துவந்து பூசை செய்வது வழக்கம் இருந்து வந்துள்ளது. அதன்படி 500 ஆண்டுகளுக்கு முன்னர் இந்த பிதரஹட்டி கிராமத்துக்கு மாரியம்மனை எடுத்துவந்து, இங்குள்ள ஒரு ஆலமரத்தின் அடியில் வைத்து பூசை செய்தனர். பிறகு மாரியம்மனை எடுக்க முயன்றபோது பக்கர்களால் எடுக்க முடியாமல் அதனால் இங்கேயே மாரியம்மனை விட்டுவிட்டனர். பக்தர்கள் இந்த இடத்திலேயே மாரியம்மனுக்கு கோயில் கட்டி பூசித்து வரத்தொடங்கினர். இந்த ஆலமரம் பல விழுதுகளைக் கொண்ட மிகப்பெரிய மரமாக வளர்ந்தது எனப்படுகிறது.
# நவாஸ் கனி


**நவாஸ் கனி** (*Navaskani*, பிறப்பு: மே 14 1979) ஓர் இந்திய அரசியல்வாதியும், 17வது நாடாளுமன்ற உறுப்பினரும் ஆவார். இவர் 2019 ஆம் ஆண்டு நடந்த இந்திய மக்களவைத் தேர்தலில், இராமநாதபுரம் தொகுதியிலிருந்து, இந்திய ஒன்றிய முஸ்லிம் லீக் கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.  

## பிறப்பு
இவர் இராமநாதபுரம் மாவட்டம், கடலாடி வட்டத்திலுள்ள, குருவாடி என்னும் ஊரில் காதர் மீரா கனி - ரம்ஜான் பீவி தம்பதியருக்கு 1979 ஆம் ஆண்டு மே 14 நாளன்று மகனாகப் பிறந்தார். பள்ளிப் படிப்பை கடலாடியில் முடித்த பிறகு படிப்படியாக தொழிலில் உயர்ந்து நின்று எஸ். டி. கூரியர் நிறுவனத்தின் நிர்வாக இயக்குநராக விளங்குகின்றார்.
# இராமதேவர் பூசா விதி

**இராமதேவர் பூசா விதி** (இராமதேவர் பூஜா விதி) என்னும் நூல் இராமதேவர் என்னும் சித்தரால் பாடப்பட்டது. . பாடல்கள் எண்சீர் விருத்தம் என்னும் யாப்பால் அமைந்துள்ளன. இதில் மொத்தம் பத்துப் பாடல்கள் மட்டுமே உள்ளன.  

வேண்டும் என்னும் சொல் இந்த நூலில் ‘வேணும்’ சொல்லால் குறிப்பிடப்படுகிறது. இது மக்கள் வழங்கும் சொல். இது போன்ற நடையையும், பிற சித்தர் நூல்கள் 16-ஆம் நூற்றாண்டு என்று மு. அருணாசலம் குறிப்பிடுவதையும் எண்ணும்போது இந்த நூல் 16-ஆம் நூற்றாண்டுக்குப் பிற்பட்டதாக இருக்கவேண்டும் என்று தோன்றுகிறது.  

ஆதி என்பது மணிவிளக்கு. அதனை நாம் அறிந்துகொள்ள வேண்டும். அகண்ட பரிபூரணமாக அது உள்ளது. இது சோதி உருவம். இது நாம் நடந்துகொள்ளும் மார்க்கமாக (வழியாக) உள்ளது. நாம் நலமுடன் வாழவே இந்த மார்க்கம். இது அறிவாகிய மனோண்மணி என்னும் ஆத்தாள் (தாய்). இதனை விருப்பு வெறுப்பு அற்ற நிர்குணத்தில் கண்டுகொள்ள வேண்டும். இப்படி இது சித்து வழியைக் காட்டுகிறது  

## எடுத்துக்காட்டு
சித்தான மூன்று எழுத்துச் செயலாம் சோதி  
:சீரியவை யுங்கிலியும் சவ்வுமாகி  
முத்தான லட்சவுரு செபிக்கச் சித்தி  
:முற்றிடுமே எதிரி என்ற பேய்கட்கும் தான்  
வித்தான வித்தையடா மூட்டும் பாரு  
:விரிவான முகக்கருவும் மூன்று கேளு  
சத்தான அதன் கருவும் சிலையில் வைத்துச்  
:சதுரான விதி விவரம் அறியக் கேளே  

- இந்தப் பாடலில் பயின்ற வரும் யுங்கிலி, சவ்வு, செபிக்க, சதுரான விதி போன்ற சொற்கள் தமிழுக்குப் புதியவை.
# வார்ப்புரு:1/3

<noinclude>  
### Usage

The templates , , , and use மீயுரைக் குறியிடு மொழி markup to create large, readable, common fractions ", , , , ", as opposed to the often illegible "½, ⅓, ⅔, ¼, ¾" or horizontal "1/2, 1/3, 2/3, 1/4, 3/4". They are intended as concise, easily interpreted alternatives to <code></code>.  

- <code></code>
generates:  
- Bake for hour.
without requiring the use of bulky HTML markup.  

Please note that these templates do not handle preceding integers (or succeeding units) and the spacing in between, use for that:  
- <code></code>
- Bake for hours.

=
# வார்ப்புரு:2/3

<noinclude>  
### Usage

The templates , , , and use மீயுரைக் குறியிடு மொழி markup to create large, readable, common fractions ", , , , ", as opposed to the often illegible "½, ⅓, ⅔, ¼, ¾" or horizontal "1/2, 1/3, 2/3, 1/4, 3/4". They are intended as concise, easily interpreted alternatives to <code></code>.  

- <code></code>
generates:  
- Bake for hour.
without requiring the use of bulky HTML markup.  

Please note that these templates do not handle preceding integers (or succeeding units) and the spacing in between, use for that:  
- <code></code>
- Bake for hours.

=